You'll Never Walk Alone

«You'll Never Walk Alone» er ein musikalsong frå 1945 frå Rodgers and Hammerstein-musikalen Carousel. I andre akt av musikalen syng Nettie Fowler, syskenbarnet til den kvinnelege hovudrolla Julie Jordan, «You'll Never Walk Alone» for å trøyste og oppmuntre Julie etter at ektemannen hennar, Billy Bigelow, den mannlege hovudrolla, har teke livet av seg etter eit mislukka ransforsøk. Songen kjem attende i den siste scenen for å oppmuntre ein avgangsklasse der Louise (dottera til Billy og Julie) går. Den no usynlege Billy, som har fått sjansen til å kome attende til jorda for ein dag for å frelse seg sjølv, ser på seremonien og klarar å motivere den ulukkelege Louise til å bli med på songen.

Songen vert òg sungen av fotballfans for fleire fotballklubbar verda over. Dette har særleg vore ein tradisjon i Liverpool F.C. sidan tidleg i 1960-åra.

Bakgrunn
Christine Johnson, som skapte rollefiguren Nettie Fowler, introduserte songen i den originale Broadway-produksjonen. Seinare i showet syng Jan Clayton, som Julie Jordan, songen, før koret kjem inn.

I filmen vert han først sungen av Claramae Turner som Nettie. Den gråtande Julie Jordan (Shirley Jones) prøver å syngje songen, men klarar det ikkje. Han vert seinare sungen på ny av Julie og dei som går i klassen hennar.

Historie
Utanom innspelinga av songen på albumet frå musikalen og filmen, har songen blitt spelt av mange anre artistar, mellom anna av Roy Hamilton, Frank Sinatra, Gerry and the Pacemakers, Judy Garland, Elvis Presley, Andy Williams og Doris Day. Den progressive rockegruppa Pink Floyd brukte ei innspeling av Liverpool-fansen som syng songen og nytta han i sin eigen song, «Fearless» i 1971 på albumet Meddle.

Frå 1964 til 2010 avslutta Jerry Lewis den årlege Jerry Lewis Labor Day MDA Telethon med å syngje songen.«Milestones: Retiring: Jerry Lewis», Time magazine, May 30, 2011, s. 17 Etter kvar konsert med rockebandet Queen byrja publikum spontant å syngje songen, i følgje sologitaristen Brian May,Intervju med Tom Browne for BBC Radio One, broadcast Christmas Eve and Boxing Day 1977 og dette var med å inspirere dei til ås krive songane «We Are the Champions» og  «We Will Rock You». Den italiensk-amerikanske tenoren Sergio Franchi song ein versjon av songen i lag med Welsh Men's Choir den 9. juni 1968 på The Ed Sullivan Show.DVD is not dated Han song òg songen i 1964 på albumet The Exciting Voice of Sergio Franchi. Den amerikanske songaren Barbra Streisand song songen under avslutninga av Emmyprisutdelinga i 2001.Streisand's stage fright spiked with thought of terror, By Edna Gundersen, USA Today, 12. desember 2001

I 1990 under konserten Nelson Mandela: An International Tribute for a Free South Africa ved Wembley Stadium London, braut publikum spontant ut i ein versjo nav songen. Mandela snudde seg mot Adelaide Tambo som stod ved han på scenen og spurte kva song det var. Ho svarte «ein fotballsong».

Renée Fleming song songen under Concert for America, som markerte ettårsmarkeringa for 9. september-åtaket, og under innsetjinga av Barack Obama den 20. januar 2009.

I andre sesongen av American Horror Story vart teksten i songen lese som eit dikt.

Idrettssong

mini|'Shankly Gates'-inngangen ved heimebanen til Liverpool, Anfield
I Storbritannia er den mest suksessrike versjonen av songen frå 1963 med Merseybeat-gruppa Gerry and the Pacemakers frå Liverpool. Denne låg fire veker på toppen av den britiske singellista. Songen vart raskt ein anthem for Liverpool Football Club og vert sungen av supportarane like før kampstart av kvar heimekamp.Nik Brumsack. The story of 'You'll Never Walk Alone', independent.co.uk, 14. april 2014., F.A. Cup Final, BBC, 1965.Paul Coslett, You'll Never Walk Alone BBC Online. 9. juni 2008.

I følgje den tidlegare spelaren Tommy Smith, presenterte frontmannen Gerry Marsden ei plate med songen til Liverpool-manageren Bill Shankly sommaren 1963. «Shanks likte særs godt det han høyrde. Fotballjournalistar frå den lokale avisa reiste i lag med oss og skreiv om kva som helst sidan det var sommarpause, og sende attende til redaktørane sine at me hadde byrja å bruke Gerry Marsden sin komande singel som klubbsong.»Smith, Tommy. Anfield Iron, Bantam Press, s. 68-69 Klubben vart så invitert til å framføre songen med bandet på The Ed Sullivan Show og Shankly valde seinare songen som den åttande og siste songen for si «Aude øy-plate» kvelden før FA Cup-finalen i 1965.Bill Shankly, Desert island Discs BBC, Mon 26. april 1965.

Songen vart seinare òg sungen av fansen til det skotske laget Celtic og vert sungen av fansen før kvar heimekamp i Europacupen.Aldred, Jessica. Liverpool or Celtic: who Walked Alone first? The Guardian. 12. mars 2003. Andre som syng songen er fansen til fotballaga Feyenoord, FC Twente og SC Cambuur frå Nederland,Whyatt, Chris. McClaren's new charges BBC. 13. august 2008. Borussia Dortmund, FSV Mainz 05, 1. FC Kaiserslautern, SV Darmstadt 98, Eintracht Braunschweig, Borussia Mönchengladbach, VfL Osnabrück, Alemannia Aachen, FC St Pauli, TSV 1860 Munich i Tyskland, Club Brugge i Belgia, F.C. Tokyo i Japan,Nagatomo tells Japan «You'll never walk alone», The mainichi Daily News. March 2011. CD Lugo i Spania,«You´ll never walk alone» in Anxo Carro. Punto Pelota TV Programm og Marist St. Pats MSP 80/80 Blues.

Innspelingar

Instrumentale versjonar
1951: Cy Walter
1958: Cecil Lloyd
1958: Nina Simone
1960: Liberace
1963: Gene Ammons
1965: Roger Williams
1967: Ace Cannon
1968: Johnny Hammond Smith
1975: Duke Grant
1990: The Shadows
1995: Royal Liverpool Philharmonic Orchestra dirigert av Carl Davis
2004: Silver, Wood & Ivory
2009: Michael Hirte

Andre språk

Norsk
Kjell Skyllstad har skrive ein norsk tekst, kalla «Du skal aldri ensom gå». Denne vart spelt inn av Adventkoret, dirigert av Bjørn Keyn og med Skyllstad ved flygelet. Songen vart gjeven ut på 78-plata Harmoni 346 i 1957.

Italiensk
Biri skreiv ein italiensk tekst til songen kalla «Un momento ancora». Denne vart framført av Richard Anthony con orchestra i 1964.

Fransk
Ein fransk versjon vart skriven av Jean-Claude Annoux og kalla «Rien que toi». Denne er framført av fleire artistar. 
1964: Richard Anthony
1964: Dick Rivers
1964: Vic Laurens
1965: Danny Aumont

Nederlandsk
Ein nederlandsk versjon vart skriven av Jelle de Vries og kalla «Niet alleen». Denne vart framført av Corry Brokken i 1968. Ein annan nederlandsk versjon vart skriven av Paula Patricio og kalla «Dan sta je nooit alleen». Denne versjonen vart framført av Astrid Nijgh i 1997.

Tysk
Jules Verard skreiv ein tysk versjon kalla «Allein bist du nie». Denne vart framført av «Howard Carpendale» i 1974, og sidan av Heino.

Ein tysk versjon vart òg spelt inn av Bela B. & The Tikiwolves med Gary'o'wolf.

Tsjekkisk
Ein tsjekkisk versjon vart skriven av Zdeněk Borovec og kalla «Nikdy Nejdeš Sám». Denne vart først framført av Jiří Popper i 1965 og sidan av Karel Gott i 1975.

Kjelder
<div class="references-small">
Denne artikkelen bygger på «You'll Never Walk Alone» frå ,  den 6. desember 2016. 
 oppgav desse kjeldene:

Bakgrunnsstoff


Kategori:Songar frå 1945
Kategori:Singlar frå 1964
Kategori:Songar frå musikalar
Kategori:Songar med musikk av Richard Rodgers
Kategori:Songar med tekst av Oscar Hammerstein II
Kategori:Frank Sinatra-songar
Kategori:Judy Garland-songar
Kategori:Perry Como-songar
Kategori:The Imperials-songar
Kategori:Mahalia Jackson-songar
Kategori:Mario Lanza-songar
Kategori:Gene Vincent-songar
Kategori:Conway Twitty-songar
Kategori:Andy Williams-songar
Kategori:Billy Eckstine-songar
Kategori:Shirley Bassey-songar
Kategori:Doris Day-songar
Kategori:Louis Armstrong-songar
Kategori:Ray Charles-songar
Kategori:The Lettermen-songar
Kategori:Gerry and the Pacemakers-songar
Kategori:Jo Stafford-songar
Kategori:Patti LaBelle-songar
Kategori:The Blind Boys of Alabama-songar
Kategori:Solomon King-songar
Kategori:Ray Conniff-songar
Kategori:The Righteous Brothers-songar
Kategori:Jackie Wilson-songar
Kategori:Kiri Te Kanawa-songar
Kategori:Dionne Warwick-songar
Kategori:Dottie West-songar
Kategori:Elvis Presley-songar
Kategori:Tammy Wynette-songar
Kategori:Mantovani-songar
Kategori:Tom Jones-songar
Kategori:Glen Campbell-songar
Kategori:Mormon Tabernacle Choir-songar
Kategori:Engelbert Humperdinck-songar
Kategori:Jerry Reed-songar
Kategori:John Farnham-songar
Kategori:Aretha Franklin-songar
Kategori:Slade-songar
Kategori:The Muppets-songar
Kategori:Olivia Newton-John-songar
Kategori:Cilla Black-songar
Kategori:Barry Manilow-songar
Kategori:Tommy Körberg-songar
Kategori:Barbra Streisand-songar
Kategori:José Carreras-songar
Kategori:Placido Domingo-songar
Kategori:Luciano Pavarotti-songar
Kategori:Die Toten Hosen-songar
Kategori:Johnny Cash-songar
Kategori:Sissel Kyrkjebø-songar
Kategori:Richard Thompson-songar
Kategori:Christer Sjögren-songar
Kategori:André Rieu-songar
Kategori:Chris de Burgh-songar
Kategori:Celtic Woman-songar
Kategori:Melanie C-songar
Kategori:Susan Boyle-songar
Kategori:Il Divo-songar
Kategori:Josh Groban-songar
Kategori:Trisha Yearwood-songar
Kategori:Dropkick Murphys-songar
Kategori:Nina Simone-songar
Kategori:Liberace-songar
Kategori:The Shadows-songar
Kategori:Heino-songar
Kategori:Alicia Keys-songar
Kategori:Ingrid Olava-songar
Kategori:Johnny Preston-songar
Kategori:Roy Hamilton-songar
Kategori:Songar produserte av George Martin
Kategori:Songar på toppen av Billboard Hot R&B/Hip-Hop Songs-lista
Kategori:Nummer-ein-singlar i Storbritannia
Kategori:Nummer-ein-singlar i Irland
Kategori:The Knickerbockers-songar